Trichopodus

Trichopodus (sebelumnya dimasukkan dalam Trichogaster), dikenali umum sebagai sepat, ialah sebuah genus ikan labirin perairan tawar tropika daripada keluarga gurami, yang terdapat di Asia Tenggara. Ikan dalam genus Trichopodus berkait rapat dengan genus Trichogaster (sebelumnya Colisa); spesies daripada kededua genus mempunyai sirip pelvik panjang bak benang (dikenali sebagai "sesungut" dalam dagangan akuarium) yang digunakan untuk mengesan persekitaran. Namun, spesies Trichopodus mempunyai pangkal sirip dorsal yang lebih pendek dan lebih besar ketika sudah matang secara seksual, dengan yang paling besarnya iaitu sepat Siam (T. pectoralis), mampu mencapai panjang lebih .Pinter, H. (1986). Labyrinth Fish. Barron's Educational Series, Inc., 

Bersama-sama dengan spesies Trichogaster, ikan Trichopodus terkenal dalam dagangan akuarium. Sepat padi (T. trichopterus), dengan aneka varian di akuarium, yang setiapnya dikenali dengan nama dagang berbeza, barangkali jenis gurami yang paling biasa. Spesies Trichopodus turut dijadikan sebagai ikan makan di kawasan setempat. Sepat siam pula menjadi satu daripada lima ikan air tawar teratas yang diternak di Thailand.

Spesies
Terdapat 6 spesies terkini yang diakui dalam genus ini: 
 Trichopodus cantoris Günther 1861
 Trichopodus leerii Bleeker, 1852 (sepat mutiara)
 Trichopodus microlepis Günther, 1861 (sepat kecil)
 Trichopodus pectoralis Regan, 1910 (sepat Siam)
 Trichopodus poptae Low, H. H. Tan & Britz, 2014 Low, B.W., Tan, H.H. & Britz, R. (2014): Trichopodus poptae, a new anabantoid fish from Borneo (Teleostei: Osphronemidae). Ichthyological Exploration of Freshwaters, 25 (1): 69-77.
 Trichopodus trichopterus (Pallas, 1770) (sepat padi)

Rujukan


Kategori:Luciocephalinae